Zakon o veterinarstvu

**71. člen**

**(veterinarski svet)**

(1) Veterinarski svet je svetovalno telo ministra na področju veterinarstva. Člane imenuje minister izmed predstavnikov Uprave, NVI, Veterinarske fakultete, Veterinarske zbornice, veterinarske službe v Slovenski vojski in drugih priznanih strokovnjakov s področja veterinarstva.

(2) Naloge veterinarskega sveta so:

-        priprava strokovnih podlag in programskih usmeritev;

-        spremljanje sistemskih, razvojnih in kadrovskih vprašanj v veterinarstvu in predlaganje prednostnih nalog;

-        sodelovanje pri pripravi programov zdravstvenega varstva živali;

-        sodelovanje pri pripravi kadrovskih in delovnih normativov;

-        predlaganje razvojnih programov v veterinarstvu;

-        sodelovanje pri pripravi podlag za predpise s področja veterinarstva.